《宿香山寺石楼》
唐代·李颀

夜宿翠微半，高楼闻暗泉。渔舟带远火，山磬发孤烟。

衣拂云松外，门清河汉边。峰峦低枕席，世界接人天。

霭霭花出雾，辉辉星映川。东林曙莺满，惆怅欲言旋。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。